pythainlp/thai-wiki-dataset-v4 huggingface dataset:
เกลนน์ ที. ซีบอร์ก

เกลนน์ ที. ซีบอร์ก (19 เมษายน ค.ศ. 1912 – 25 กุมภาพันธ์ ค.ศ. 1999) เป็นนักเคมีชาวอเมริกันที่มีส่วนร่วมในการสังเคราะห์ธาตหลังยูเรเนียม 10 ธาตุ ทำให้เขาได้รับรางวัลโนเบลสาขาเคมีใน ค.ศ. 1951 งานของเขาในเคมีนิวเคลียร์นี้ยังนำไปสู่การพัฒนาแนวคิดแถบแอกทิไนด์ และการจัดเรียงแถบแอกทิไนด์ในตารางธาตุ
ซีบอร์กใช้เวลาส่วนใหญ่ในอาชีพการงานของเขาในฐานะนักศึกษาและนักวิจัยที่มหาวิทยาลัยแคลิฟอร์เนีย เบิร์กลีย์ ต่อมาดำรงตำแหน่งศาสตราจารย์ และเป็นตำแหน่งอธิการบดีคนที่สองของมหาวิทยาลัยในปี 1958 ถึง 1961 เขาเป็นที่ปรึกษาประธานาธิบดีสหรัฐฯ 10 คน ตั้งแต่แฮร์รี เอส. ทรูแมนถึงบิล คลินตัน เกี่ยวกับนโยบายนิวเคลียร์และเป็นประธานคณะกรรมาธิการพลังงานปรมาณูแห่งสหรัฐ ตั้งแต่ปี 1961 ถึง 1971 ซึ่งเขาผลักดันให้มีการใช้พลังงานนิวเคลียร์ในเชิงพาณิชย์และการประยุกต์ใช้วิทยาศาสตร์นิวเคลียร์อย่างสันติ ตลอดอาชีพการงานของเขา ซีบอร์กทำงานกำกับการควบคุมอาวุธ เขาเป็นผู้ลงนามในสัญญาแฟรงค์ และมีส่วนร่วมในสนธิสัญญาข้อจำกัดการทดสอบอาวุธนิวเคลียร์ สนธิสัญญาไม่แพร่ขยายอาวุธนิวเคลียร์ และสนธิสัญญาห้ามทดสอบอาวุธนิวเคลียร์อย่างครอบคลุม เขาเป็นผู้สนับสนุนด้านการศึกษาวิทยาศาสตร์และการระดมทุนของรัฐบาลกลางสำหรับการวิจัย ในช่วงสิ้นสุดสมัยของประธานาธิบดีไอเซนฮาวร์ เขาเป็นผู้เขียนหลักของรายงานซีบอร์ก เกี่ยวกับวิทยาศาสตร์เชิงวิชาการ และในฐานะสมาชิกคนหนึ่งของ คณะกรรมการความเป็นเลิศด้านการศึกษาแห่งชาติ ของประธานาธิบดีโรนัลด์ เรแกน เขาเป็นผู้สนับสนุนหลักในรายงานฉบับปี 1983 "รายงานประเทศชาติบนความเสี่ยง"
ซีบอร์กเป็นหัวหน้ากลุ่มและผู้ร่วมค้นพบธาตุหลังยูเรเนียม 10 ธาตุ ได้แก่ พลูโทเนียม อะเมริเซียม คูเรียม เบอร์คีเลียม แคลิฟอร์เนียม ไอน์สไตเนียม เฟอร์เมียม เมนเดลีเวียม โนเบเลียม และธาตุเลขอะตอม 106 ซึ่งในขณะที่เขายังมีชีวิตอยู่ ได้รับการตั้งชื่อว่า ซีบอร์เกียม เพื่อเป็นเกียรติแก่เขา เขาเคยพูดเกี่ยวกับการตั้งชื่อธาตุนี้ว่า "นี่เป็นเกียรติที่ยิ่งใหญ่ที่สุดที่ผมเคยมอบให้ตัวเอง ผมคิดว่ามันดีกว่าการได้รับรางวัลโนเบลเสียอีก ผู้ศึกษาศาสตร์เคมีในอนาคต เมื่อเรียนรู้เกี่ยวกับตารางธาตุ อาจจะมีผู้ที่ถามว่าทำไมธาตุนี้ถึงตั้งชื่อให้ผม และพวกเขาก็จะดูผลงานของผม" นอกจากนี้ เขายังค้นพบไอโซโทปของธาตุหลังยูเรเนียมมากกว่า 100 ไอโซโทป และได้รับการยกย่องว่ามีส่วนสำคัญในด้านเคมีของพลูโทเนียม ซึ่งเดิมเป็นส่วนหนึ่งของโครงการแมนแฮตตัน ซึ่งเขาได้พัฒนากระบวนการสกัดที่ใช้ในการแยกเชื้อเพลิงพลูโทเนียมสำหรับระเบิดปรมาณู ในช่วงแรก ๆ ของอาชีพของเขา เขาเป็นผู้บุกเบิกด้านเวชศาสตร์นิวเคลียร์และได้ค้นพบไอโซโทปของธาตุต่าง ๆ ที่มีการใช้งานที่สำคัญในการวินิจฉัยและรักษาโรค รวมถึงไอโอดีน-131 ซึ่งใช้ในการรักษาโรคไทรอยด์ นอกเหนือจากงานเชิงทฤษฎีของเขาในการพัฒนาแนวคิดแถบแอกทิไนด์ ซึ่งวางชุดแอกทิไนด์ไว้ใต้แถบแลนทาไนด์ บนตารางธาตุ เขายังตั้งสมมติฐานการมีอยู่ของธาตุซูเปอร์เฮฟวีในกลุ่มธาตุหลังแอกทิไนด์และซูเปอร์แอกทิไนด์
หลังจากที่ได้รางวัลโนเบลสาขาเคมีในปี 1951 ร่วมกับเอ็ดวิน แม็คมิลลัน เขาได้รับปริญญาเอกกิตติมศักดิ์ประมาณ 50 ครั้งและรางวัลและเกียรติยศ อื่น ๆ มากมาย รายชื่อสิ่งของที่ตั้งชื่อตามชื่อของเขา มีตั้งแต่ธาตุเคมีซีบอร์เกียม ไปจนถึงดาวเคราะห์น้อย 4856 ซีบอร์ก เขาเป็นนักเขียนที่มีส่วนร่วมในหนังสือหลายเล่มและบทความในวารสาร 500 บทความ ซึ่งมักจะทำงานร่วมกับผู้อื่น
เขาเคยถูกระบุในบันทึกสถิติโลกกินเนสส์ ว่าเป็นบุคคลอยู่ในวารสารของ "Who's Who in America" ยาวนานที่สุด
พาร์เธียนคิงส์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
พาร์เธียนคิงส์  เป็นวิดีโอเกม ค.ศ. 1983 ที่ได้รับการเผยแพร่โดยดิแอวาลอนฮิลเกมคัมพานี
รูปแบบการเล่น.
"พาร์เธียนคิงส์"เป็นเกมที่องค์ราชาได้สิ้นพระชนม์ และผู้เล่นชิงชัยกับคู่ต่อสู้เพื่อครอบครองมงกุฎ
การตอบรับ.
เคอร์ติส เอ็ดเวิดส์ ได้วิจารณ์เกมดังกล่าวให้แก่นิตยสาร"คอมพิวเตอร์เกมมิงเวิลด์"และกล่าวว่า "เป็นตัวอย่างที่ดีของเกมเหล่าการทหารสมัยใหม่ที่มีฉากแฟนตาซี "พาร์เธียนคิงส์"มีคุณสมบัติเหล่านั้น ซึ่งน่ารับรองว่าคุณจะเล่นต่อไปได้อีกนาน"
ถ้วยรางวัลแกร์ท มึลเลอร์

ถ้วยรางวัลแกร์ท มึลเลอร์  เป็นรางวัลบาลงดอร์ที่มอบให้แก่ศูนย์หน้าที่มีผลงานยอดเยี่ยมที่สุดในรอบปี โดยนักฟุตบอลคนนั้นต้องเล่นให้กับสโมสรฟุตบอลสังกัดยูฟ่า จึงจะมีสิทธิ์ได้รับรางวัล
ศูนย์การแพทย์แห่งประเทศเซอร์เบีย

ศูนย์การแพทย์มหาวิทยาลัยแห่งประเทศเซอร์เบีย (อักษรย่อ: УKЦС / UKCS) เป็นศูนย์แพทยศาสตร์ที่ตั้งอยู่ในเบลเกรด ประเทศเซอร์เบีย โดยทำหน้าที่เป็นศูนย์การแพทย์หลักสำหรับทั้งเบลเกรดและส่วนที่เหลือของประเทศเซอร์เบีย
องต์การ.
ศูนย์การแพทย์ประกอบด้วยหน่วยขององค์การ 41 แห่ง โดย 23 แห่งเป็นคลินิก, ศูนย์ 9 แห่ง, โพลีคลินิก และหน่วยบริการอื่น ๆ กลุ่มรวมแห่งนี้ยังเป็นที่ตั้งของโรงเรียนแพทย์เบลเกรดและไฮสกูลแพทย์ ศูนย์การแพทย์ครอบคลุมพื้นที่ 34 เฮกตาร์ในอาณาเขตของซาฟสกีเวนัตส์ และประกอบด้วยอาคารประมาณ 50 หลัง โดยมีพื้นที่รวม 280,000 ตารางเมตร (3,113,000 ตารางฟุต)
ศูนย์การแพทย์มหาวิทยาลัยแห่งประเทศเซอร์เบียมีเตียง 3,150 เตียง ซึ่งถือว่ามากที่สุดในทวีปยุโรป และอยู่ในหมู่จำนวนเตียงมากที่สุดในโลก โดยในแต่ละปี ผู้ป่วยประมาณหนึ่งล้านคนได้รับการรักษา, รักษาในโรงพยาบาล 90,000 ราย, ทำการผ่าตัดมากกว่า 50,000 ครั้ง และดำเนินการคลอดมากกว่า 7,000 ครั้ง ส่วนเดือนมิถุนายน ค.ศ. 2019 ศูนย์สุขภาพนี้มีผู้ปฏิบัติงาน 7,386 คน
ในเดือนสิงหาคม ค.ศ. 2018 ประธานาธิบดีเซอร์เบียประกาศว่ารัฐบาลเซอร์เบียกำลังลงทุน 110 ล้านยูโรในการสร้างกลุ่มสิ่งก่อสร้างรวมตั้งแต่ ค.ศ. 2018 ถึง 2022 กระทั่งวันที่ 27 กุมภาพันธ์ ค.ศ. 2022 ได้เปิดศูนย์การแพทย์ที่ได้รับการปรับปรุงใหม่ ด้วยค่าใช้จ่ายทั้งหมดจำนวน 260 ล้านยูโร
แอนติแฟรไจล์

แอนติแฟรไจล์  เป็นอีพีที่สองโดยเกิร์ลกรุปชาวเกาหลีใต้เลเซราฟิม วางจำหน่ายโดยซอร์ซมิวสิกเมื่อวันที่ 17 ตุลาคม 2022 ประกอบด้วยเพลงห้าเพลงรวมถึงซิงเกิลหลักในชื่อเดียวกัน แอนติแฟรไจล์ถือเป็นการเปิดตัวครั้งแรกของพวกเธอในฐานะกลุ่มห้าคน หลังจากคิม กา-รัมออกจากวงในเดือนกรกฎาคม 2022
อัลบั้มเปิดตัวที่อันดับสองในเซอร์เคิลอัลบั้มชาร์ต และได้รับการรับรอง Million โดย Korea Music Content Association (KMCA) สำหรับยอดขาย 1,000,000 หน่วย เปิดตัวในสหรัฐที่อันดับ 14 ใน"บิลบอร์ด" 200 กลายเป็นอัลบั้มแรกของกลุ่มที่ติดชาร์ต
เบื้องหลังและการวางจำหน่าย.
วันที่ 1 กันยายน ได้มีการเปิดเผยว่าเลเซราฟิมจะทำการคัมแบ็กด้วยเพลงใหม่ในช่วงฤดูใบไม้ร่วงนี้ ผ่านคลิปวิดีโอสั้น ๆ ที่เผยแพร่เมื่อวันที่ 19 กันยายน เลเซราฟิมได้ประกาศชื่อและวันวางจำหน่ายของอีพีที่กำลังจะมีขึ้น ซอร์ซมิวสิกได้แชร์รายละเอียดการวางจำหน่ายจริงของอีพีบนแพลตฟอร์มโซเชียลมีเดีย ภาพแนวคิดสามชุดที่มีชื่อว่า "Midnight Onyx", "Iridescent Opal" และ "Frozen Aquamarine" ก็ถูกเปิดเผยในช่วงหลายสัปดาห์ก่อนการวางจำหน่าย"แอนติแฟรไจล์" ตัวอย่างเพลงและรายชื่อเพลงเผยแพร่ในวันที่ 3 และ 4 ตุลาคมตามลำดับ มิวสิกวิดีโอสำหรับซิงเกิลหลักเผยแพร่ก่อนอีพี
ประสิทธิภาพเชิงพาณิชย์.
หลังจากเริ่มพรีออร์เดอร์ในวันที่ 19 กันยายน อัลบั้มมียอดขายมากกว่า 400,000 ชุดภายในหนึ่งสัปดาห์ ณ วันที่ 6 ตุลาคม "แอนติแฟรไจล์"ขายได้ 560,000 ชุด และ ณ วันที่ 16 ตุลาคม มียอดขายทะลุ 600,000 ชุด
การโปรโมต.
ในวันที่"แอนติแฟรไจล์"วางจำหน่าย เลเซราฟิมได้จัดงานแสดงสดผ่านเอ็มเน็ต เพื่อแนะนำอีพีและเพื่อสื่อสารกับแฟน ๆ ของพวกเธอ
รายชื่อเพลง.
เพลงทั้งหมดผลิตโดย 13 (Score, Megatone) ยกเว้นเพลงที่ 5 ผลิตโดย Sir Nolan และ Alex Bilowitz
ชาร์ต.
<templatestyles src="Col-begin/styles.css"/>
ฟาสอัลบาลัย

ฟาสอัลบาลัย (, อักษรโรมัน: Fes el Bali) เป็นเขตในกำแพงเมืองที่เก่าแก่ที่สุดของแฟ็ส ประเทศโมร็อกโก ฟาสอัลบาลัยตั้งขึ้นครั้งแรกเปชพื่อเป็นราชธานีของจักรวรรดิอีดรีซีดในระหว่างปี 789 ถึง 808 ยูเนสโกได้ขึ้นทะเบียนฟาสอัลบาลัย ร่วมกับฟาสอัลยดัยด์ ให้เป็นแหล่งมรดกโลก ในปี 1981 ภายใต้ชื่อนครเก่าแฟ็ส ("Medina of Fez") ฟาสอัลบาลัย, ฟาสอัลยดัยด์ และ วีลนูแวล (Ville Nouvelle) ที่สร้างขึ้นใหม่โดยฝรั่งเศส ถือเป็นสามย่านหลังของเมืองแฟ็ส
เป็นโจร์

เป็นโจร์ (อักษรโรมัน: penjor,) เป็นสัญลักษณ์ของความเจริญรุ่งเรืองตามคติศาสนาฮินดูแบบบาหลี โดยจะนำมาตั้งในวันเทศกาลกาลูงัน เป็นโจร์มีลักษณะเป็นเสาไผ่โค้งงอที่มีประดับประดา สามารถพบได้ตามถนนหนทาง บ้านเรือน ปูรา และตามเทศกาลสำคัญ ๆ บนเกาะบาหลี เสาเป็นโจร์มีความสูงแตกต่างกันไป แต่โดยทั่วไปจะอยู่ที่ 5-10 เมตร และส่วนบนมีความโค้งงอลง ว่ากันว่าเป็นโจร์เป็นรูปแทนหางของบารงซึ่งเป็นสัญลักษณ์แห่งความดี และแทนยอดเขาอากุงอันศักดิ์สิทธิ์ เป็นโจร์มีทั้งชนิดที่ตั้งขึ้นในพิธีเพื่อใช้ชั่วคราว และแบบสร้างไว้ถาวร
กีฬาบาสเกตบอลในโอลิมปิกฤดูร้อน 2024 – รอบคัดเลือกชาย

กีฬาบาสเกตบอลในโอลิมปิกฤดูร้อน 2024 – รอบคัดเลือกชาย จะเกิดขึ้นระหว่าง ค.ศ. 2023 ถึง 2024 คาดว่าจะมีทีมจากทั้งห้าโซนของสหพันธ์บาสเกตบอลนานาชาติ จะเป็นตัวแทนในการแข่งขันบาสเกตบอลโอลิมปิกครั้งนี้ 
ฝรั่งเศสในฐานะประเทศเจ้าภาพ จะได้รับโควตาในบาสเกตบอลชาย 5×5 อย่างไรก็ตาม ขึ้นอยู่กับการตัดสินใจของคณะกรรมการกลางของฟีบา ในวันที่ 30 มิถุนายน พ.ศ. 2566 การแข่งขันบาสเกตบอลเวิร์ลคัพ 2023 จะมีทีมผ่านการคัดเลือก 7 ทีมเพื่อแข่งขันในโอลิมปิกฤดูร้อน 2024 ทีมอันดับสูงสุดจากบาสเกตบอลเวิร์ลคัพ 16 ทีม (ยกเว้นทีมที่ผ่านเข้ารอบโดยตรงแล้ว) 5 ทีมจากทัวร์นาเมนต์พรีโอลิมปิกและแต่ละทีมมาจากทวีปแอฟริกา ทวีปอเมริกา เอเชียและโอเชียเนียจะเข้าร่วมการแข่งขันไวด์การ์ดสี่รายการโดยผู้ชนะแต่ละรายการจะได้รับโควต้ารวมเป็น 12 ทีม
ทีมที่ผ่านการคัดเลือก.
<onlyinclude>
</onlyinclude>
นางโภควดี

นางโภควดี เป็นวรรณกรรมท้องถิ่นที่แพร่หลายทางภาคใต้ของประเทศไทย ที่มีแนวคิดผสมผสานคติพราหมณ์กับคติพุทธได้อย่างชัดเจน คือ กล่าวถึงพระอิศวรได้ชุบนางโภควดีขึ้นมาและกล่าวถึงนางโภควดียินยอมสละร่างกายและเลือดเนื้อให้เป็นทานเพื่อเกิดสรรพสิ่งขึ้นบนโลกและจักรวาล
ฉบับ.
ทางภาคใต้ พบต้นฉบับที่แพร่หลายในภาคใต้หลายฉบับล้วนคัดลอกสืบต่อกันมา ประพันธ์ด้วยกาพย์ยานีสิบเอ็ดและกาพย์สุรางคนางยี่สิบแปดและสำนวนภาษาเป็นของท้องถิ่น เช่น ฉบับตำบลนาท่อม อำเภอเมืองพัทลุง จังหวัดพัทลุง ฉบับที่เก็บรักษาไว้ที่สถาบันทักษิณคดีศึกษา มหาวิทยาลัยศรีนครินทรวิโรฒสงขลา ฉบับนายท้าม เจริญพงษ์ ชาวบ้านตำบลวัง อำเภอทุ่งสง จังหวัดนครศรีธรรมราช และฉบับที่เก็บรักษาไว้ที่ศูนย์ศิลปะและวัฒนธรรม มหาวิทยาลัยราชภัฎสุราษฎร์ธานี เนื้อหาทุกฉบับส่วนใหญ่เหมือนกัน แตกต่างกันบ้างในรายละเอียดซึ่งน่าจะแต่งเติมภายหลัง 
สำหรับต้นฉบับในภาคกลางและภาคตะวันออกพบอยู่น้อยมาก พบต้นฉบับที่วัดวรุณดิตถาราม จังหวัดตราด อีกที่หนึ่งคือที่หอสมุดแห่งชาติ ท่าวาสุกรี กรุงเทพมหานคร จำนวน 2 ฉบับ 4 เล่มสมุดไทย มีลักษณะเป็นกลอนสวด วรรณกรรมจักร ๆ วงศ์ ๆ ของกลุ่มโรงพิมพ์วัดเกาะ ซึ่งจัดพิมพ์ขึ้นในสมัยรัชกาลที่ห้าและที่หก มีปรากฏรายชื่อนางโภควดี ได้เคยจัดพิมพ์ขึ้นเช่นกัน
เนื้อเรื่อง.
นางโภควดีเป็นนางสนมพระอินทร์ มีผิวเปล่งปลั่ง สดใสดังเนื้อทอง มีกลิ่นกายหอมไกลเป็นโยชน์ วันหนึ่งพระอินทร์ได้บอกกับพระนางโภควดีว่า นางใกล้จุติเพื่อได้ไปสร้างยอดแห่งทานบารมีแล้วจะได้กลับมาเกิดบนสวรรค์ใหม่อีกครั้ง พระอินทร์ให้พระนางโภควดีเลือกว่าจะไปจุติเป็นอะไร แต่ก็คิดไม่ออก จึงได้ระลึกถึงฤๅษีตาไฟที่อาศัยอยู่ในป่าหิมพานต์ ซึ่งเก่งกล้าวิชาอาคมนั่งหลับตาบำเพ็ญตะบะอยู่ช้านานมาแล้ว หากลืมตามองไปที่ใดที่นั่นก็จะไหม้เป็นเถ้าถ่าน นางโภควดีจึงไปหาพระฤๅษี
พระฤๅษีซึ่งบำเพ็ญเพียรบารมีมาช้านานพอได้กลิ่นหอมของดอกไม้ทั้ง ๆ ที่เป็นฤดูร้อนก็นึกสงสัยลืมตาขึ้นดู พระนางโภควดีที่นั่งอยู่ก็เลยไหม้เป็นเถ้าถ่านกองอยู่ ฤๅษีไม่ทราบว่ากองเถ้าถ่านอะไรที่ตนเผาไปนั้นคืออะไร จึงได้นั่งสมาธิเพ่งมองในญาณ จึงทราบว่าเป็นนางโภควดี จึงถามนางว่ามาทำไมมีเรื่องเดือดร้อนอะไร พระนางโภควดีจึงบอกแก่ฤๅษีว่าพระอินทร์จะให้นางลงไปเกิดแล้วให้เลือกว่าจะเกิดเป็นอะไรที่สามารถสร้างยอดแห่งทานได้ ฤๅษีบอกให้นางตั้งจิตให้แน่วแน่อธิษฐานตามตนว่า เรือนร่างทั้งหมดจะให้เป็นทานแก่มนุษย์และสัตว์โลก จบคำอธิษฐานของพระนางโภควดี พระฤๅษีจึงใช้ไม้เท้าตีเถ้าถ่านของนางแตกกระจายสู่พื้นโลก
ศรีธนญชัย

ศรีธนญชัย เป็นนิทานพื้นบ้านที่รู้จักกันแพร่หลายของไทย มีตัวเอกของเรื่องคือศรีธนญชัยที่มีภาพลักษณ์เจ้าปัญญา ฉลาดแกมโกง และเป็นตัวตลก
วรรณกรรมเรื่องศรีธนญชัยมีลักษณะเป็นมุขปาฐะหรือเรื่องเล่าของชาวบ้าน ไม่ปรากฏหลักฐานเกี่ยวกับต้นกำเนิด สมัยที่แต่งและผู้แต่ง ต่อมาแพร่หลายในราชสำนักของกรุงเทพฯ ปรากฏในประเทศไทยมากมายหลายสำนวน ทั้งแต่งเป็นร้อยแก้วและร้อยกรอง จากการศึกษาของกัญญรัตน์ เวชชศาสตร์ เมื่อ พ.ศ. 2521 ปรากฏว่ามีไม่น้อยกว่า 24 สำนวน ในทุกภาคของประเทศไทย ฉบับที่ตีพิมพ์เผยแพร่ซึ่งพระปฏิเวทวิศิษฐ์ (สาย เลขยานนท์) มอบให้แก่หอสมุดแห่งชาติ เป็นฉบับที่มีเนื้อหาสมบูรณ์ที่สุด เนื่องจากมีเหตุการณ์ตั้งแต่กำเนิดศรีธนญชัยและเหตุการณ์ต่าง ๆ ครบถ้วน จนถึงจุดจบของศรีธนญชัย ฉบับตีพิมพ์ครั้งแรกที่โรงพิมพ์หมอสมิธ (น่าจะพิมพ์ระหว่าง พ.ศ. 2411–2453)
อย่างไรก็ดีหากวิเคราะห์จากเนื้อหาของเรื่องที่มีการกล่าวถึงความสัมพันธ์กับต่างประเทศโดยเฉพาะโปรตุเกส ฮอลันดา และฝรั่งเศส ก็มีความเป็นไปได้ว่าเรื่องศรีธนญชัยแต่งขึ้นหลังรัชสมัยสมเด็จพระนารายณ์มหาราช อันเป็นสมัยที่ชาวฝรั่งเศสเดินทางเข้ามากรุงศรีอยุธยาครั้งแรก
นอกจากนั้นในภูมิภาคเอเชียตะวันออกเฉียงใต้ยังมีนิทานพื้นบ้านเนื้อเรื่องแบบเดียวกัน อย่างในกัมพูชาและเวียดนามใช้ชื่อว่า "ธนัญชัย" หรือ "เธฺมยชย" ในลาวเรียกว่า "เชียงเมี่ยง" ในอินโดนีเซีย มาเลเซียและสิงคโปร์ เรียกว่า "อาบูนาวัซ" (Abu Nawas) ในฟิลิปปินส์เรียกว่า "ฮวน ปูซอง" (Juan Pusong) และในกลุ่มชาวกะเหรี่ยงเรียกว่า "จ้อเกอะโด่"
สุภาษิตพระร่วง

สุภาษิตพระร่วง มีอีกชื่อว่า สุภาษิตบัณฑิตพระร่วง บางฉบับเพี้ยนเป็น ประดิษฐ์พระร่วง เป็นวรรณคดีคําสอน 
โดยคำว่า "พระร่วง" ที่กำกับชื่อเรื่องทำให้เชื่อกันว่าสุภาษิตนี้เป็นถ้อยคำสอนของกษัตริย์สุโขทัยพระองค์หนึ่ง แนวคิดเกี่ยวกับผู้แต่งและสมัยที่แต่ง นักวรรณคดีมีความเห็นต่างกัน เช่น สุภาษิตพระร่วงเป็นพระราชนิพนธ์ของกษัตริย์สุโขทัยพระองค์หนึ่ง คือ พ่อขุนรามคำแหงมหาราช หรือ พระมหาธรรมราชาลิไท บ้างว่าสุภาษิตพระร่วงเป็นหนังสือที่แต่งขึ้นใหม่แต่อ้างว่าเป็นถ้อยคําของพระร่วงเพื่อให้น่าเชื่อถือ บ้างก็ว่าสุภาษิตพระร่วง เป็นภาษิตครั้งพ่อขุนรามคําแหงมหาราช แต่มิใช่ผลงานของผู้ใดผู้หนึ่ง มีการแต่งเพิ่มเติมกันหลายยุคหลายสมัย แต่อย่างน้อยที่สุดสุภาษิตเรื่องนี้น่าจะเป็นที่รู้จักกันตั้งแต่สมัยอยุธยา ดังที่มีต้นฉบับในสมัยอยุธยาตอนปลายในลักษณะคําประพันธ์คู่ขนานกับ "โคลงประดิษฐ์พระร่วง" ฉบับที่เป็นที่รู้จักกันอย่างแพร่หลายในปัจจุบันคือฉบับที่สมเด็จพระมหาสมณเจ้า กรมพระปรมานุชิตชิโนรสทรงชําระ และจารึกไว้ที่วัดพระเชตุพนวิมลมังคลารามราชวรมหาวิหาร สมัยต้นรัตนโกสินทร์
สุภาษิตพระร่วงแต่งด้วยร่ายสุภาพ แต่ละวรรคบรรจุข้อคําสอนสั้น ๆ แต่กินความมาก มักจบความในวรรคหรืออย่างมากไม่เกิน 2 วรรค ฉบับที่เป็นร่ายสุภาพน่าจะได้รับการปรับปรุงในคราวที่นํามาจารึกสมัยต้นรัตนโกสินทร์ โดยมีโคลงกระทู้เดียว "บัณฑิตพระร่วง" ปิดท้าย 1 บท เนื้อหากล่าวถึงพระร่วงผู้รู้แจ้งทรงบัญญัติคําสอนแก่ประชาชนให้นําไปประพฤติปฏิบัติเป็นประโยชน์ในการดําเนินชีวิต
คำสอนของสุภาษิตพระร่วงบางตอนมีอิทธิพลต่อวรรณคดีสมัยหลังหลายเรื่อง เช่น โคลงพาลีสอนน้อง ลิลิตพระลอ ร่ายยาวมหาเวสสันดรชาดก เป็นต้น
แอตเมิสเฟียร์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
แอตเมิสเฟียร์  (หรือเป็นที่รู้จักในชื่อ ไนท์แมร์  ในบางพื้นที่) เป็นวิดีโอบอร์ดเกมแนวระทึกสยองขวัญจากประเทศออสเตรเลีย ออกจำหน่ายครั้งแรกในปี 1991 โดย ฟิลลิป แทนเนอร์  และเบรตต์ แคลเมนส์ 
หลังการเปิดตัวเกมสองปี แอตเมิสเฟียร์ถูกจำหน่ายออกไปถึง 2 ล้านฉบับ และหลังจากนั้นได้มีการออกส่วนเสริมมาอีกสามเกม
ในปี 1995 มีการเปลี่ยนแปลงครั้งใหญ่ ในชื่อส่วนเสริม "เดอะ ฮาร์บิงเกอร์ส"  ซึ่งขายได้มากกว่าที่คาดการณ์ไว้ของอุตสาหกรรมในออสเตรเลีย และกลายเป็นหนึ่งในสิบเกมที่ขายดีที่สุดในสหรัฐอเมริกาและสหราชอาณาจักรภายในไม่กี่เดือนหลังจากเปิดตัว
เกมกระดานซีรีส์นี้ได้รับการฟื้นฟูขึ้นมาใหม่ในปี 2004 ในชื่อ "แอตเมิสเฟียร์: เดอะ เกตคีพเพอร์"  และเปลี่ยนเทคโนโลยีจากเทปวิดีโอไปใช้แผ่นดีวีดีแทน พร้อมทั้งการตั้งโปรแกรมสุ่ม เพื่อให้ตัวเกมมีความแปลกใหม่ทุกครั้งในการเล่น เกมกระดานดีวีดีชุดที่สองเปิดตัวในปี 2006 ในชื่อ "คูฟู เดอะ มัมมี" 
แอตเมิสเฟียร์ มีการเปิดตัวเวอร์ชันใหม่ในปี 2019 พร้อมทั้งเปิดตัวแอปพลิเคชันเพื่อประกอบกับการเล่น และในปี 2021 ได้มีการออกเกมในฉบับรีบูตผ่านการระดมทุนผ่านคิกสตาร์ทเตอร์
ระบบการเล่น.
เป้าหมายของเกมคือการรวบรวมกุญแจหกสีที่แตกต่างกัน และเอาชนะผู้คุมเกม ซึ่งในซีรีย์ส่วนมากจะเป็นผู้เฝ้าประตู หรือ the Gatekeeper ที่เป็นผู้คุมเกม แต่ในตัวเกมปี 2006 และสามส่วนเสริมในตัวเกมหลัก จะมีตัวละครอื่นที่จะทำหน้าที่ผู้คุมเกมแทน และทำหน้าที่อธิบายกฎกติกาของตัวเอง เพื่อที่จะเอาชนะผู้คุมเกม ผู้เล่นต้องเผชิญกับความกลัวที่เลวร้ายที่สุด หากผู้เล่นไม่สามารถบรรลุเป้าหมายภายในเวลาที่กำหนด ผู้คุมเกมจะเป็นฝ่ายชนะ
เทปวิดีโอหรือภายหลังในรูปแบบดีวีดีจะถูกแถมมาในกับตัวเกมและจะทำหน้าที่เป็นนาฬิกาจับเวลา และเป็นผู้คุมเกม ซึ่งผู้คุมเกมจะทำการอธิบายวิธีการเล่นให้กับผู้เล่น เมื่อผู้เล่นสามารถสะสมกุญแจได้จนครบ ผู้เล่นจะสามารถชนะได้เมื่อได้เผชิญกับความกลัวที่เลวร้ายที่สุด ซึ่งอันที่จริงเป็นเพียงเหตุการณ์สุ่มหรือถูกกำหนดโดยผู้เล่นในช่วงติดตั้งเกม หากผู้เล่นไม่กลัวแล้วทำภารกิจสำเร็จ ผู้เล่นจะเป็นผู้ชนะ
ตัวละคร.
ตัวละครทั้งหมดในเกม "แอตเมิสเฟียร์" จะอ้างอิงจากบุคคลหรือตำนานในชีวิตจริง
ประเทศอาร์มีเนียในโอลิมปิกฤดูร้อน 2024

ประเทศอาร์มีเนีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 8 ติดต่อกันของประเทศในยุคหลังโซเวียต
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
ประเทศจีนในโอลิมปิกฤดูร้อน 2024

สาธารณรัฐประชาชนจีน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 12 ของประเทศนับตั้งแต่เปิดตัวใน ค.ศ. 2495
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
ประเทศอียิปต์ในโอลิมปิกฤดูร้อน 2024

ประเทศอียิปต์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยนับตั้งแต่ประเทศเปิดตัวใน พ.ศ. 2455 นักกีฬาชาวอียิปต์ได้ปรากฏตัวในการแข่งขันกีฬาโอลิมปิกฤดูร้อนทุกครั้ง ยกเว้น 2 ครั้ง ได้แก่ โอลิมปิกฤดูร้อน 1932 ใน พ.ศ. 2475 ที่ลอสแอนเจลิส เนื่องจากภาวะเศรษฐกิจตกต่ำครั้งใหญ่ทั่วโลกและการแข่งขันกีฬาโอลิมปิกฤดูร้อน 1980 ที่มอสโก ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
ประเทศกรีซในโอลิมปิกฤดูร้อน 2024

ประเทศกรีซ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวกรีกได้เข้าร่วมการแข่งขันกีฬาโอลิมปิกฤดูร้อนทุกสมัยในยุคปัจจุบัน เช่นเดียวกับออสเตรเลีย ฝรั่งเศส สหราชอาณาจักร และสวิตเซอร์แลนด์ ในฐานะประเทศต้นกำเนิดของการแข่งขันกีฬาโอลิมปิกและเพื่อรักษาธรรมเนียม กรีซจะเดินเข้าสู่สนามเป็นประเทศแรกที่ปาแลดูว์ ทรอกาเดโร ในขบวนพาเหรดของประเทศต่าง ๆ ในระหว่างพิธีเปิด
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
ประเทศปากีสถานในโอลิมปิกฤดูร้อน 2024

ประเทศปากีสถาน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 19 ของประเทศ ยกเว้นที่มอสโก ค.ศ. 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
ประเทศกาตาร์ในโอลิมปิกฤดูร้อน 2024

ประเทศกาตาร์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 11 ติดต่อกันของประเทศ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
โรงพิมพ์วัดเกาะ

โรงพิมพ์วัดเกาะ หรือ โรงพิมพ์ราษฎร์เจริญ เป็นโรงพิมพ์ที่มีชื่อเสียงในการพิมพ์เรื่องจักร ๆ วงศ์ ๆ และนิทานพื้นบ้าน ได้รับความนิยมอย่างแพร่หลายในช่วงสมัยพระบาทสมเด็จพระจุลจอมเกล้าเจ้าอยู่หัว จนเรียกขานประเภทหนังสือเหล่านี้ว่า "วรรณกรรมวัดเกาะ" แม้จะจัดพิมพ์โดยโรงพิมพ์อื่น บนหน้าปกของหนังสือมีคำขวัญเชิญชวนว่า "ยี่สิบห้าสตางค์ต่างรู้ท่านผู้ซื้อ ร้านหนังสือหน้าวัดเกาะเพราะหนักหนา.."
ประวัติ.
โรงพิมพ์วัดเกาะตั้งอยู่บริเวณหน้าวัดเกาะหรือวัดสัมพันธวงศารามวรวิหาร ลักษณะโรงพิมพ์เป็นตึกแถวคูหาเดียว ซึ่งตอนนี้คือบ้านเลขที่ 472 
จุดกำเนิดของโรงพิมพ์วัดเกาะเกิดจากแต่เดิมนั้น แซมมวล เจ. สมิธ (ครูสมิธ) มิชชันนารีอเมริกันในสมัยรัชกาลที่ 4 ตั้งโรงพิมพ์บุกเบิกการพิมพ์หนังสือวรรณคดีไทยออกขาย แต่ต่อมาถูกศาลกงสุลว่าผิดวิสัยมิชชันนารีที่พิมพ์หนังสือประโลมโลกนิทานจักร ๆ วงศ์ ๆ จนถึงเข้าขั้นโป๊ อย่างขุนช้างขุนแผนตอนเข้าห้องมีบทสังวาส จนทำให้ต้องหยุดพิมพ์หนังสือประเภทนี้ไป จึงได้ขายต้นฉบับให้คนอื่นเอาไปพิมพ์ต่อ มีผู้รุมซื้อไปจนเกลี้ยง 
นายสิน ลมุลทรัพย์ (บางครั้งเรียก สิงห์) เกิดเมื่อ พ.ศ. 2393 เป็นชาวจังหวัดสิงห์บุรีที่เข้ามาเปิดร้านขายเครื่องแก้วอยู่แถววัดเกาะ ได้รับหนังสือของครูสมิธมาวางขายด้วย ต่อมาซื้อเรื่องจากครูสมิธแล้วตั้งโรงพิมพ์ พิมพ์เองขายเอง โดยตั้งโรงพิมพ์ เมื่อ พ.ศ. 2432
โรงพิมพ์อยู่ในตึกแถวอีกแห่งลึกเข้าไปในตรอกสะพานญวน ต่อมาย้ายไปตรอกจันทน์เมื่อ พ.ศ. 2510 เลิกกิจการช่วง พ.ศ. 2520
ลักษณะงานพิมพ์.
แม้งานที่ตีพิมพ์จะมีความหลากหลายตั้งแต่นิทานพื้นบ้าน วรรณคดี พงศาวดารจีน ชาดก สุภาษิตคำสอน ตำราประเภทต่าง ๆ แต่งานที่พิมพ์ออกมาจำนวนมากนั้นเป็นเรื่องจักร ๆ วงศ์ ๆ เช่น ไกรทอง ปลาบู่ทอง โสนน้อยเรือนงาม พระรถเมรี พระสุธน มโนราห์ นางอุทัย และแก้วหน้าม้า เป็นต้น โดยส่วนใหญ่อยู่ในรูปแบบร้อยกรองประเภทกลอนหรือกาพย์ แต่พิมพ์เรียงบรรทัดเหมือนร้อยแก้ว
รูปเล่มเป็นแบบหนังสือฝรั่ง เข้าเล่มเป็นสมุดขนาด 8 หน้ายกพิเศษในตอนต้น และเปลี่ยนเป็นเป็น 16 หน้ายกในภายหลัง พิมพ์ด้วยกระดาษปอนด์และกระดาษปรูฟ หน้าแรกมักสรุปเรื่องย่อแล้วจึงเข้าเรื่อง หากไม่ใช่เรื่องจักร ๆ วงศ์ ๆ จะจบในเล่ม ส่วนเรื่องจักร ๆ วงศ์ ๆ จะแบ่งเป็นเล่มเล็ก ๆ หลายเล่มต่อหนึ่งเรื่อง
ผลกระทบ.
วรรณกรรมวัดเกาะได้รับการนำไปทำเป็นละครชาตรี เพลงทรงเครื่อง ละครต่าง ๆ จนเมื่อเข้าสู่ยุควิทยุและโทรทัศน์ ก็ได้นำวรรณกรรมวัดเกาะไปปรับไปจัดแสดงเช่นกัน เป็นละครจักร ๆ วงศ์ ๆ
ประเทศเซอร์เบียในโอลิมปิกฤดูร้อน 2024

ประเทศเซอร์เบีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 6 ติดต่อกันของประเทศในฐานะประเทศเอกราช
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
ประเทศเกาหลีใต้ในโอลิมปิกฤดูร้อน 2024

ประเทศเกาหลีใต้ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 19 ของประเทศ ยกเว้นการแข่งขันที่มอสโก ใน ค.ศ. 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
ประเทศยูเครนในโอลิมปิกฤดูร้อน 2024

ประเทศยูเครน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ยูเครนจะเป็นประเทศที่เข้าร่วมการแข่งขันกีฬาโอลิมปิกฤดูร้อนครั้งที่ 8 ติดต่อกันเป็นครั้งที่ 8 ในยุคหลังโซเวียต และเป็นครั้งแรกนับตั้งแต่รัสเซียบุกยูเครนใน ค.ศ. 2022
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
กอน (เพลงโรเซ)

"กอน"  เป็นเพลงที่บันทึกโดยนักร้องชาวเกาหลีใต้-นิวซีแลนด์ โรเซ จากซิงเกิลอัลบั้มเปิดตัว "อาร์" ซึ่งออกจำหน่ายเมื่อวันที่ 12 มีนาคม ค.ศ 2021 ผ่านสังกัดวายจีเอนเตอร์เทนเมนต์ เพลงเขียนโดย เจ. ลอรีน, เท็ดดี พัก, โรเซ และไบรอัน ลี และผลิตโดย ลี และ 24 โรเซแสดงเพลง "กอน" ครั้งแรกในรายการ "อินกีกาโย" ทางช่องเอสบีเอส ในวันที่ 14 มีนาคม "กอน" เป็นเพลงโรเเมนติกบัลลาดแนวซอฟต์ร็อก, ออลเทอร์นาทิฟร็อก และอินดีร็อก เกี่ยวกับการคร่ำครวญถึงความรักในอดีตและความอ้างว้างในเบื้องหน้า
"กอน" ถูกเผยแพร่เป็นซิงเกิลที่สองจากซิงเกิลอัลบั้มเปิดตัว "อาร์" ในวันที่ 4 เมษายน 2021 พร้อมกับมิวสิกวิดีโอ ซึ่งกำกับโดยกว็อน ยง-ซู วิดีโอแสดงโรเซกำลังโศกเศร้าหลังสูญเสียความสัมพันธ์ ในบ้านหลังเก่าที่ตกแต่งอย่างประณีต "กอน" ขึ้นอันดับหกในเกาหลีใต้และอันดับหนึ่งในมาเลเซีย และเปิดตัวใน 100 อันดับแรกในหลาย ๆ ประเทศ รวมถึงออสเตรเลีย แคนาดา ฮังการี และนิวซีแลนด์ ถึงแม้เพลงจะไม่ได้เข้าชาร์ต"บิลบอร์ด" ฮอต 100 แต่ก็สามารถเปิดตัวที่อันดับ 15 บนชาร์ตดิจิทัลซองเซลส์
คลองพิทยาลงกรณ์

คลองพิทยาลงกรณ์ เป็นคลองขุดเพื่อการชลประทานและทำนาเกลือ ทางริมฝั่งทะเลของอำเภอเมืองสมุทรสาคร จังหวัดสมุทรสาคร โดยแยกจากแม่น้ำท่าจีน บริเวณใกล้กับวัดศรีสุทธาราม ตำบลหญ้าแพรก อำเภอเมืองสมุทรสาคร ไปเชื่อมคลองสรรพสามิต ไปเชื่อมต่อแม่น้ำเจ้าพระยา อำเภอพระสมุทรเจดีย์ จังหวัดสมุทรปราการ คลองมีความยาวประมาณ 27 กิโลเมตร สองฝั่งคลองมีทางหลวงชนบท สค.4017 และทางหลวงชนบท สค. 503 เลียบไปกับคลอง
แต่เดิมพื้นที่บริเวณปากแม่น้ำท่าจีนเป็นพื้นที่รกร้างว่างเปล่าของรัฐ แต่มีราษฎรเข้ามาบุกรุกแผ้วถางและทำกิน ทำให้รัฐบาลต้องออกกฎหมายกำหนดเขตหวงห้ามที่ดินบริเวณนี้เมื่อ พ.ศ. 2481 เพื่อประโยชน์ในการทำนาเกลือ ภายหลังได้มีการขุดคลองพิทยาลงกรณ์เพื่อเชื่อมต่อคลองสรรพสามิต
สถานที่ตั้งอยู่ริมคลองพิทยาลงกรณ์ ได้แก่ วัดสหกรณ์โฆสิตาราม โรงเรียนพันท้ายนรสิงห์วิทยา วัดสหธรรมาราม และโรงเรียนคลองพิทยาลงกรณ์ เป็นต้น
ฟุตซอลไทยลีก ฤดูกาล 2565

ฟุตซอลไทยลีก ฤดูกาล 2565 เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของสมาคมฟุตบอลแห่งประเทศไทย และการกีฬาแห่งประเทศไทย จัดขึ้นเป็นครั้งที่ 15 ในปี พ.ศ. 2565 ซึ่งในฤดูกาลนี้มี 14 ทีมที่เข้าร่วมการแข่งขัน โดยจะแข่งขันในระบบเหย้า-เยือน โดยเริ่มต้นฤดูกาลการแข่งขันในวันที่ 2 กรกฎาคม พ.ศ. 2565 ถึงวันที่ 25 ธันวาคม พ.ศ. 2565
สโมสร.
ผู้เล่นต่างชาติ.
สำหรับการขึ้นทะเบียนนักกีฬาต่างชาติกำหนดให้เป็นนักกีฬาต่างชาติได้ไม่เกิน 3 คน
ชื่อผู้เล่นใน ตัวหนา หมายถึง ผู้เล่นลงทะเบียนระหว่างช่วงโอนย้ายกลางฤดูกาล
 "ณ วันที่ 18 ธันวาคม 2565"
กีฬาเรือใบในโอลิมปิกฤดูร้อน 2024 – รอบคัดเลือก

กีฬาเรือใบในโอลิมปิกฤดูร้อน 2024 – รอบคัดเลือก บทความนี้ให้รายละเอียดเกี่ยวกับขั้นตอนการคัดเลือกกีฬาเรือใบในโอลิมปิกฤดูร้อน 2024 มีโควต้านักกีฬาทั้งหมด 312 ตำแหน่งสำหรับนักกีฬาที่มีสิทธิ์เป็นตัวแทนจากแต่ละประเทศ โดยพิจารณาจากผลการแข่งขันเรือใบที่กำหนดโดยเรือใบโลก ประเทศเจ้าภาพ ฝรั่งเศสได้รับโควต้าสำรอง 1 ตำแหน่งต่อรายการของเรือใบทั้ง 10 รุ่น ในขณะที่โควตา 4 ตำแหน่ง (สองตำแหน่งต่อเพศ) ถูกแจกจ่ายให้กับประเทศที่แข่งขันกันใน รุ่นเลเซอร์ชายและเลเซอร์เรเดียลหญิงภายใต้คณะกรรมาธิการไตรภาคี
ระยะเวลาคัดเลือกจะเริ่มขึ้นในการแข่งขันเรือใบชิงแชมป์โลก 2023 ที่กรุงเฮก ประเทศเนเธอร์แลนด์ โดยโควตา 107 ตำแหน่งหรือประมาณ 40 เปอร์เซ็นต์ของโควตาทั้งหมด จะมอบให้แก่ประเทศที่มีอันดับสูงสุดในแต่ละคลาสที่แตกต่างกันทั้ง 10 ประเภท อีก 14 ตำแหน่งจะแจกจ่ายให้กับนักแล่นเรือใบที่แข่งขันในประเภทเรือบดชาย (เลเซอร์) และเรือบดหญิง (เลเซอร์เรเดียล) ในการแข่งขันชิงแชมป์โลกไอแอลซีเอ 2024 ในขณะที่ประเทศที่มีอันดับสูงสุดที่แข่งขันกันในรอบคัดเลือกจะได้รับโควตาเดียวในแต่ละรายการ ยกเว้นรุ่นเลเซอร์และเลเซอร์เรเดียล (3 ตำแหน่งต่อเพศ สำหรับเอเชียและอีก 2 ตำแหน่งสำหรับส่วนที่เหลือ) ที่การแข่งเรือภาคพื้นทวีป (แอฟริกา เอเชีย อเมริกากลางและใต้ ยุโรป อเมริกาเหนือและแคริบเบียน และโอเชียเนีย)
ส่วนที่เหลือของโควตาทั้งหมดจะนำมาประกอบกับนักแล่นเรือที่มีสิทธิ์ผ่านการแข่งขันเรือใบลาสแชนซ์รีกัตตา 2024 ในเมืองไฮแยร์ ประเทศฝรั่งเศส (ทั้งหมด 39 ตำแหน่ง) และเป็นส่วนหนึ่งของโครงการเวิร์ลเซลลิงอีเมอร์จิงเนชั่น (เรือ 2 ลำต่อเพศสำหรับการแข่งขันวินด์เซิร์ฟและเรือบด)
โควตา.
ด้านล่างเป็นจำนวนเรือ คลาส 470, 49er, 49erFX และ Nacra 17 ประกอบด้วยลูกเรือสองคนในเรือแต่ละลำ
เอเชียนคัพ รุ่นอายุไม่เกิน 23 ปี 2024

ฟุตบอลเอเชียเยาวชนอายุไม่เกิน 23 ปี หรือ เอเอฟซี ยู-23 เอเชียนคัพ ปี 2024  เป็นการแข่งขันฟุตบอลเอเชียเยาวชนอายุไม่เกิน 23 ปี ครั้งที่ 6 (ก่อนหน้านี้คือเอเอฟซี ยู-23 แชมเปียนชิป ก่อนที่จะเปลี่ยนชื่อตั้งแต่ ค.ศ. 2021) ซึ่งเป็นการแข่งขันฟุตบอลแบบจำกัดอายุระดับนานาชาติทุก ๆ 2 ปี จัดขึ้นโดยสมาพันธ์ฟุตบอลเอเชีย (เอเอฟซี) สำหรับทีมชาติชุดเยาวชนอายุไม่เกิน 23 ปีในทวีปเอเชีย
การแข่งขันนี้จะเป็นการคัดเลือกของทวีปเอเชีย สำหรับการแข่งขันกีฬาฟุตบอลชายโอลิมปิกฤดูร้อน 2024 ทีมสามอันดับแรกของทัวร์นาเมนต์จะผ่านเข้ารอบการแข่งขันกีฬาโอลิมปิกที่ฝรั่งเศสในฐานะตัวแทนของเอเอฟซี ในขณะที่ทีมที่ดีที่สุดอันดับสี่จะเล่นการแข่งขันรอบเพลย์ออฟเอเอฟซี–ซีเอเอฟ เพื่อคัดเลือกต่อไป จะมีทีมเข้าร่วมการแข่งขันทั้งหมด 16 ทีม ทีมชาติซาอุดีอาระเบียเป็นแชมป์สมัยก่อนหน้า
รอบคัดเลือก.
การแข่งขันรอบคัดเลือกมีกำหนดจะจัดใน ค.ศ. 2023
ผู้ทำประตู.
มีการทำประตู 84 จากการแข่งขัน 32 เฉลี่ย ต่อนัด ผู้เล่นที่อยู่ใน ตัวหนา คือยังอยู่ในระบบการแข่งขัน
การทำประตู 4 ครั้ง
เวิลด์เกมส์ 2025

เวิลด์เกมส์ 2025  เป็นการจัดการแข่งขันกีฬาเวิลด์เกมส์ ครั้งที่ 12 ซึ่งประกอบด้วยกีฬาและสาขากีฬาที่ไม่ได้จัดแข่งขันในกีฬาโอลิมปิก คาดว่าจะจัดขึ้นที่เมืองเฉิงตู สาธารณรัฐประชาชนจีน นี่เป็นครั้งแรกที่จัดขึ้นภายใต้แนวทางที่กำหนดโดยกลยุทธ์ "เติบโตเหนือความเป็นเลิศ" (Growth Beyond Excellence) ครั้งที่สองจะจัดขึ้นในเอเชียตั้งแต่วันที่ 7 ถึง 17 สิงหาคม 2568
การคัดเลือกเจ้าภาพ.
หลิว เชียง นายกเทศมนตรีของเฉิงตูลงนามในข้อตกลงผู้จัดงานสำหรับ TWG 2025 โดยมีรองประธานไอโอซีและคณะกรรมการโอลิมปิกจีนเป็นพยาน ประธาน โฮเซ่ เปรูเรนา ลงนามในนามของสมาพันธ์เวิลด์เกมส์นานาชาติ
การแข่งขัน.
ชนิดกีฬา.
กีฬา 35 ชนิดได้รับเลือกสำหรับแข่งขันในเวิลด์เกมส์ 2025 เป็นครั้งแรกที่กีฬาพาวเวอร์โบตติงและเชียร์ลีดดิงจะถูกนำเสนอในการแข่งขันกีฬาเวิลด์เกมส์ ในภาคส่วนของพาราสปอร์ตจะมีการเปิดตัวกีฬาพาราฟรีดไดฟ์วิงและพารายิวยิตสู
<templatestyles src="Div col/styles.css"/>
 เชียร์ลีดดิง I
AD: กีฬาศิลปะและการเต้นรำ
B: กีฬาที่ใช้ลูกบอล
I: กีฬาสาธิต คัดเลือกโดยเมืองเจ้าภาพ
M: ศิลปะการต่อสู้
P: กีฬาที่อาศัยความแม่นยำ
S: กีฬาที่อาศัยพละกำลัง
T: เทรนด์สปอร์ต
ผู้เข้าร่วมแข่งขัน.
ภายใต้แนวทาง "Growth Beyond Excellence" จำนวนนักกีฬาสูงสุดที่อนุญาต (รวมถึงนักกีฬาและเจ้าหน้าที่ด้านเทคนิค) สำหรับการแข่งขันกีฬาของเวิลด์เกมส์ 2025 เป็นต้นไป จะเพิ่มจำนวนขึ้นจาก 4,200 คน เป็น 5,000 คน สหพันธ์สมาชิกของสมาพันธ์เวิลด์เกมส์นานาชาติเสนอให้มีผู้เข้าร่วม 4,000 คน ในขณะที่ผู้เข้าร่วมที่เหลืออีก 1,000 คนประกอบด้วยสาขากีฬาต่าง ๆ โดยปรึกษากับคณะกรรมการจัดการแข่งขัน สาขากีฬาที่กำหนดด้วยการตัดสินใจของไอโอซีและสาขากีฬาคนพิการต่าง ๆ จะตัดสินใจโดยผ่านการปรึกษาหารือกับไอพีซี
เอกซ์ดินารีฮีโรส์

เอกซ์ดินารีฮีโรส์  เป็นวงดนตรีร็อกชาวเกาหลีใต้ภายใต้สังกัดสตูดิโอเจซึ่งเป็นบริษัทย่อยของเจวายพีเอนเตอร์เทนเมนต์ พวกเขาเปิดตัวอย่างเป็นทางการเมื่อวันที่ 6 ธันวาคม พ.ศ. 2564 ด้วยซิงเกิล "Happy Death Day" วงประกอบด้วยสมาชิก 6 คน ได้แก่ กอนอิล, จองซู, กาอน, โอ.ดือ, จุน ฮัน และ จูยอน สมาชิกทุกคนมีส่วนร่วมในการเขียน เรียบเรียง และผลิตดนตรีของวง ชื่อวงย่อมาจาก "Extraordinary Heroes" แปลว่า "ใครๆ ก็กลายเป็นฮีโร่ได้"
อุล์ฟ คริสเตอช็อน

อุล์ฟ ยัลมาร์ เอียด คริสเตอช็อน (เกิดวันที่ 29 ธันวาคม 1963) เป็นนักการเมืองชาวสวีเดนผู้ดำรงตำแหน่งนายกรัฐมนตรีสวีเดนและผู้นำของพรรคสายกลาง เขาเป็นสมาชิกรัฐสภาสวีเดน ผู้แทนจากเทศมณฑลเซอเดอร์มันลันด์ ตั้งแต่ปี 2014 และระหว่างปี 1991 ถึง 2000 เป็นผู้แทนจากเขตเทศมณฑลสต็อกโฮล์ม ก่อนหน้าเคยดำรงตำแหน่งรัฐมนตรีว่าการกระทรวงความมั่นคงสังคมระหว่าง 2010 ถึง 2014 และเป็นประธานสโมสรเยาวชนสายกลางระหว่างปี 1988 ถึง 1992
ในวันที่ 11 ธันวาคม 2014 เขาได้รับแต่งตั้งเป็นรัฐมนตรีเงาของกระทรวงพาณิชย์ และเป็นโฆษกด้านเศรษฐกิจของพรรค ในวันที่ 1 กันยายน 2017 เขาประกาศว่าจะลงสมัครรับเลือกตั้งเป็นผู้นำพรรค หลังอันนา ชินแบร์ย บอตรา ประกาศลงจากตำแหน่ง นับตั้งแต่การเลือกตั้งทั่วไปในปี 2018 พรรคภายใต้การนำของคริสเตอช็อนได้เปิดรับพรรคประชาธิปัตย์สวีเดน และในปลายปี 2021 ได้จัดตั้งพันธมิตรฝ่ายซ้ายขึ้นอย่างไม่เป็นทางการ ในการเลือกตั้งทั่วไปปี 2022 พันธมิตรได้รับเสียงข้างมากในรัฐสภาสวีเดน นำไปสู่การขึ้นเป็นนายกรัฐมนตรีสวีเดนของคริสเตอช็อนในวันที่ 17 ตุลาคม 2022 หลังการบรรลุความตกลงทีเดอ
ซีไอเอ็กซ์

ซีไอเอ็กซ์ (ออกเสียงว่า ซี-ไอ-เอ็กซ์ ย่อมาจาก Complete in X) เป็นวงบอยแบนด์ชาวเกาหลีใต้ ที่ก่อตั้งโดย ซี9 เอนเตอร์เทนเมนต์ ใน ค.ศ. 2019 มีสมาชิก 5 คน ประกอบด้วย จินยอง, บีเอ็กซ์, ซึงฮุน, ฮยอนซอก และยงฮี กลุ่มเปิดตัวเมื่อวันที่ 23 กรกฎาคม ค.ศ. 2019 โดยมีอีพีแรกชื่อ "Hello Chapter 1: Hello, Stranger"
ซิ่นลายโส้

ซิ่นลายโส้ เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ - รีไมน์ เค เค้าโครงเรื่องโดย มิกิ ยามาโตริ , พิมพ์มาดา พัฒนอลงกรณ์ , นิพนธ์ ผิวเณร เขียนโดย มิกิ ยามาโตริ , พิมพ์มาดา พัฒนอลงกรณ์ นำแสดงโดย กรณ์ ศิริสรณ์ , รุ่งรัตน์ เหม็งพานิช , ภูธเนศ หงษ์มานพ , ณัฐริกา ธรรมปรีดานันท์ , เต๋า ภูศิลป์ , อินทิรา โมราเลส , โตโต้ ธนเดช เรื่องนี้ใช้วิธีถ่ายทำไปพร้อม ๆ กับออกอากาศ เช่น "โรงทอผ้าแม่จันทร์ศรี" ปะทะ "งานทุ่งศรีเมือง" กำกับการแสดงโดย รอน บรรจงสร้าง , อลินดาร์ พีรเกตุ , โกวิทย์ วาจาสิทธิ์
เรตติ้ง.
การตอบรับของละครเรื่องนี้ทั้งหมด 50 ตอนที่ได้ออกอากาศไป (เมื่อวันที่ 19 ตุลาคม พ.ศ. 2565 - วันที่ 27 ธันวาคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 5.57
วัดเกาะหวาย

วัดเกาะหวาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะหวาย อำเภอปากพลี จังหวัดนครนายก 
วัดเกาะหวายตั้งอยู่ในชุมชนชาวไทยพวนที่อพยพมาจากเวียงจันทน์เมื่อประมาณ พ.ศ. 2338 ตั้งเป็นวัดเมื่อ พ.ศ.2376 ที่ชื่อว่าวัดเกาะหวายเพราะะแต่เดิมพบหวายจำนวนมาก วัดได้รับพระราชทานวิสุงคามสีมาเมื่อ 24 มรกราคม พ.ศ. 2500
อาคารเสนาสนะที่สำคัญ ได้แก่ อุโบสถหลังเก่าซึ่งปัจจุบันได้รื้อและสร้างใหม่เป็นวิหาร ประดิษฐาน "หลวงพ่ออายาติก" มีการบูรณปฏิสังขรณ์วิหารเมื่อ พ.ศ. 2535 แต่เดิมอุโบสถมีลายปูนปั้นเกี่ยวกับประเพณีของไทยพวน ฯลฯ บริเวณด้านหลังอุโบสถมีการเก็บรักษาโบราณวัตถุ ได้แก่ พระพุทธรูป บานประตูเก่า พระพุทธรูปในวิหาร (อุโบสถเก่า) หล่อด้วยทองเหลือง และมีพระพุทธรูปเก่าแก่สร้างก่อน พ.ศ. 2431 อยู่ในวิหาร 3 องค์ นอกจากนี้วัดยังมีพระพุทธบาทจำลอง สร้างหลัง พ.ศ. 2431 โดยชาวบ้านสร้าง และมีเจดีย์ย่อมุมศิลปะรัตนโกสินทร์ มีการบูรณะซ่อมแซมองค์เจดีย์ใหม่ เดิมยอดเจดีย์มีบาตรพระจำลองประดับอยู่ และฐานยอดเจดีย์เป็นบัวกลุ่ม มีการทาสีทับองค์เจดีย์และฐานชาวบ้านเรียกว่าพระธาตุ บรรจุของขลังและพระพุทธรูป สร้างมาประมาณ 100 ปี ในสมัยหลวงพ่อทองจันทร์ทองเป็นเจ้าอาวาส
วัดฝั่งคลอง

วัดฝั่งคลอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะหวาย อำเภอปากพลี จังหวัดนครนายก พื้นที่ที่ตั้งวัด 5 ไร่ 1 งาน 9 ตารางวา มีที่ธรณีสงฆ์ แปลง 33 ไร่ 1 งาน 44 ตารางวา ปัจจุบัน พระครูวิริยานุโยค (สมบัติ บุญประเสริฐ) เป็นเจ้าอาวาส
วัดฝั่งคลอง เดิมเรียกกันว่า วัดฮิมคลอง ซึ่งเป็นสำเนียงไทยพวน เพราะตั้งอยู่ริมคลองท่าแดง ผู้สร้างวัดมาจากชาวบ้าน 12 ครัวเรือน ที่แยกออกมาจากบ้านท่าแดง แล้วอพยพมาตั้งบ้านเรือนขึ้นชื่อบ้านฝั่งคลอง และได้สร้างวัดโดยมีพระอาจารย์อุนกับพระอาจารย์สิม เป็นหัวหน้าจัดสร้าง และเรียกวัดที่สร้างขึ้นใหม่นี้ว่า "วัดฝั่งคลอง" ตามชื่อหมู่บ้าน สร้างเมื่อ 13 เมษายน พ.ศ. 2400 ได้รับพระราชทานวิสุงคามสีมา วันที่ 10 พฤศจิกายน พ.ศ. 2457 ต่อมาเมื่อ พ.ศ. 2478 พระครูวิริยานุโยค (เพียร พีระพันธุ์) เป็นเจ้าอาวาสและโองการศึกษาอำเภอ ได้สร้างโรงเรียน (วัฒนาคมวิทยา) วัดฝั่งคลอง เป็นโรงเรียนมัธยมแห่งแรกของอำเภอปากพลี
อาคารกุฏิสงฆ์ชั้นล่าง เป็นพิพิธภัณฑ์ไทยพวน จัดแสดงนิทรรศการสถาบันชาติ ศาสนา พระมหากษัตริย์ ที่ชาวไทยพวนเข้ามาพึ่งพระบรมโพธิสมภาร จัดแสดงนิทรรศการมรดกภูมิปัญญาทางวัฒนธรรม โดยจัดแสดงองค์ความรู้เกี่ยวกับมรดกภูมิปัญญาทางวัฒนธรรมของชุมชุนไทยพวนในอำเภอปากพลี
การเลือกตั้งนายกองค์การบริหารส่วนจังหวัดอุบลราชธานี พ.ศ. 2563

การเลือกตั้งนายกองค์การบริหารส่วนจังหวัดอุบลราชธานี พ.ศ. 2563 เป็นการเลือกตั้งผู้นำฝ่ายบริหารขององค์การบริหารส่วนจังหวัดอุบลราชธานี หรือ นายก อบจ. อุบลราชธานี ครั้งที่ 4 การเลือกตั้งครั้งนี้เป็นการเลือกตั้งนายกองค์การบริหารส่วนจังหวัดอุบลราชธานีครั้งแรก ภายใต้พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562
การเลือกตั้งจัดขึ้นเมื่อวันที่ 20 ธันวาคม พ.ศ. 2563 คู่ขนานไปกับการเลือกตั้งสมาชิกสภาองค์การบริหารส่วนจังหวัดอุบลราชธานี
ผลการเลือกตั้งปรากฏว่า กานต์ กัลป์ตินันท์ ผู้สมัครสังกัดพรรคเพื่อไทย เอาชนะ เชิดศักดิ์ โภคกุลกานนท์ ผู้สมัครสังกัดกลุ่มอุบลคนดี (ได้รับการสนับสนุนจากพรรคพลังประชารัฐ) ซึ่งได้คะแนนเสียงมาเป็นอันดับสอง
ผลการเลือกตั้ง.
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">กานต์</td>
<td style="width:100px;border-left:solid 1px silver;border-right:solid 1px silver;">#E30613; width:34.68%; overflow:hidden">  </td>
<td colspan="2" style="padding-left:0.4em;padding-right:0.4em" align="right">34.68%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">เชิดศักดิ์</td>
<td style="width:100px;border-left:solid 1px silver;border-right:solid 1px silver;">#006536; width:32.39%; overflow:hidden">  </td>
<td colspan="2" style="padding-left:0.4em;padding-right:0.4em" align="right">32.39%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">สมปรารถน</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">15.79%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">เชษฐา</td>
<td style="width:100px;border-left:solid 1px silver;border-right:solid 1px silver;">#EF771E; width:12.04%; overflow:hidden">  </td>
<td colspan="2" style="padding-left:0.4em;padding-right:0.4em" align="right">12.04%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">4.23%</td>
</tr>
</table>
วัดโรงช้าง (จังหวัดสุพรรณบุรี)

วัดโรงช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาขาว อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 21 ไร่ 2 งาน 41 ตารางวา ปัจจุบันพระครูสังฆรักษ์สมจิตร ปฺญญาวุโธ (ผลิศร) เป็นเจ้าอาวาส
วัดโรงช้างตั้งวัดเมื่อ พ.ศ. 2473 ได้รับพระราชทานวิสุงคามสีมา เมื่อ พ.ศ. 2490 ไม่ทราบประวัติความเป็นมาที่แน่ชัด เคยมีเจดีย์อยู่ 3 องค์ไม่เหลือร่องรอยให้ศึกษาได้ ปัจจุบันสิ้นสภาพโบราณสถานแล้ว
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2496 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2536 เป็นอาคาร 2 ชั้น หอสวดมนต์ (หลังเก่า) สร้างเมื่อ พ.ศ. 2470 เป็นอาคารไม้ หอสวดมนต์ (หลังใหม่) สร้างเมื่อ พ.ศ. 2550 เป็นอาคารคอนกรีต 2 ชั้น กุฏิสงฆ์ จำนวน 9 หลัง เป็นอาคารไม้ทรงไทย ปูชนียวัตถุมีพระประธานประจำอุโบสถ
ทนายพันวอน

ทนายพันวอน  เป็นละครชุดทางโทรทัศน์เกาหลีใต้ บทละครชุดได้รับรางวัลชนะเลิศที่งานประกวดบทประพันธ์เอสบีเอส 2015 โดย ชเว ซู-จิน และ ชเว ชัง-ฮวัน ออกอากาศทางเอสบีเอสทีวี ตั้งแต่วันที่ 23 กันยายน ค.ศ. 2022 ทุกวันศุกร์และวันเสาร์ เวลา 22:00 น. (ตามเวลาท้องถิ่น) นำแสดงโดย นัมกุง มิน และ คิม จี-อึน ละครชุดเล่าเรื่องของทนายความที่มากความสามารถแต่เรียกค่าทนายเพียงแค่ 1,000 วอน
การผลิต.
ฝ่ายละครโทรทัศน์ของเอสบีเอส สตูดิโอเอส เป็นผู้วางแผนและผลิตละครชุด ในวันที่ 18 สิงหาคม ค.ศ. 2022 มีการเผยแพร่ภาพการอ่านบท
นัมกุง มิน และ คิม จี-อึน เคยทำงานร่วมกันใน "หมอในเรือนจำ" (Doctor Prisoner) ทั้งสองยังอีกทั้งเคยร่วมงานกับ พัก จิน-อู ใน "เดอะเวล" (The Veil)
สโมสรฟุตบอลบาร์เซโลนาในฤดูกาล 2022–23

สโมสรฟุตบอลบาร์เซโลนาในฤดูกาล 2022–23 เป็นฤดูกาลที่ 123 ของสโมสรและเป็นฤดูกาลที่ 92 ที่ได้อยู่บนลีกสูงสุดของสเปน นอกเหนือไปจากลีกในประเทศ บาร์เซโลนาจะมีส่วนร่วมในแต่ละครั้งของฤดูกาลนี้ของโกปาเดลเรย์, ซูเปร์โกปาเดเอสปัญญา, ยูฟ่าแชมเปียนส์ลีก และยูฟ่ายูโรปาลีก
การย้ายและยืมตัว.
ภาพรวมการย้าย.
"ค่าตัวที่ไม่เปิดเผยราคาจะไม่นับอยู่ในยอดรวมในการซื้อขาย."
<templatestyles src="Col-begin/styles.css"/>
การแข่งขัน.
ลาลิกา.
นัด.
โปรแกรมการแข่งขันลีกได้ประกาศไว้เมื่อวันที่ 23 มิถุนายน ค.ศ. 2022
ยูฟ่าแชมเปียนส์ลีก.
รอบแบ่งกลุ่ม.
การจับสลากสำหรับรอบแบ่งกลุ่มได้จัดขึ้นในวันที่ 25 สิงหาคม ค.ศ. 2022
 "ณ วันที่ 28 พฤษภาคม ค.ศ. 2023"
 "ณ วันที่ 28 พฤษภาคม ค.ศ. 2023"
 "ณ วันที่ 28 พฤษภาคม ค.ศ. 2023"
 "ณ วันที่ 28 พฤษภาคม ค.ศ. 2023"
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023

การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 (หรือที่รู้จักในชื่อ ยูโร ยู-21 2023) จะเป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 24 (ครั้งที่ 27 หากรวมกสนแข่งขันในสมัยที่กำหนดอายุต่ำกว่า 23 ปีด้วย) การแข่งขันฟุตบอลเยาวชนนานาชาติที่จัดทุก ๆ 2 ปี จัดโดยยูฟ่า สำหรับทีมชาติชาย รุ่นอายุไม่เกิน 21 ปี ของยุโรป มีทั้งหมด 16 ทีมที่จะลงเล่นในทัวร์นาเมนต์รอบสุดท้าย และเฉพาะผู้เล่นที่เกิดในหรือหลังวันที่ 1 มกราคม ค.ศ. 2000 เท่านั้นที่มีสิทธิ์เข้าร่วม
การแข่งขันจะมีเจ้าภาพร่วมกันโดยโรมาเนียและจอร์เจีย โรมาเนียจะเป็นเจ้าภาพการแข่งขันนัดแรก ขณะที่จอร์เจียจะเป็นเจ้าภาพนัดชิงชนะเลิศ โรมาเนียเคยเป็นเจ้าภาพการแข่งขัน ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 1998 แล้ว
เช่นเดียวกับการแข่งขันชิงแชมป์รุ่นอายุไม่เกิน 21 ก่อนหน้าที่จัดขึ้นหนึ่งปีก่อนการแข่งขันกีฬาโอลิมปิก ทัวร์นาเมนต์นี้จะทำหน้าที่เป็นรอบคัดเลือกของยุโรปสำหรับการแข่งขันฟุตบอลโอลิมปิก นอกจากฝรั่งเศสที่ผ่านเข้ารอบโดยอัตโนมัติในฐานะเจ้าภาพโอลิมปิก ทีมที่เข้าร่วมมีสิทธิ์จะแข่งขันเพื่อคัดเลือกการแข่งขันฟุตบอลชายของโอลิมปิกฤดูร้อน 2024 ที่ปารีส ซึ่งพวกเขาจะเป็นตัวแทนของทีมชาติที่มีอายุต่ำกว่า 23 ปี โดยอนุญาตให้มีผู้เล่นอายุเกินได้ไม่เกินสามคน
ทีมชาติเยอรมนีเป็นแชมป์ครั้งก่อนหน้า
รอบแบ่งกลุ่ม.
ผู้ชนะของกลุ่มและรองชนะเลิศเข้าสู่รอบก่อนรองชนะเลิศ
กลุ่ม เอ.
<onlyinclude>
</onlyinclude>
กลุ่ม บี.
<onlyinclude>
</onlyinclude>
กลุ่ม ซี.
<onlyinclude>
</onlyinclude>
กลุ่ม ดี.
<onlyinclude>
</onlyinclude>
รอบแพ้คัดออก.
ในรอบแพ้คัดออก, การต่อเวลาพิเศษ และ การดวลลูกโทษ คือใช้ในการตัดสินหาผู้ชนะในกรณีที่จำเป็น. ในฐานะที่ ฝรั่งเศส เข้ารอบในฐานะเจ้าภาพและ อังกฤษ คือไม่มีสิทธิ์ได้รับสำหรับ โอลิมปิกฤดูร้อน 2024, ผลการแข่งขันของพวกเขาคือใช้ในเพื่อตัดสินว่าจะต้องมีแมตช์การแข่งขันโอลิมปิกเพลย์ออฟหรือไม่และใครจะเข้าร่วม.
สายการแข่งขัน.
<onlyinclude></onlyinclude>
รอบรองชนะเลิศ.
ในฐานะที่ อังกฤษ ทะลุเข้ามาถึงรอบรองชนะเลิศและฝรั่งเศสไม่ได้เข้ามา, ผู้เข้ารอบรองชนะเลิศอื่นๆ ทั้งหมด ที่ผ่านเข้ารอบสำหรับ โอลิมปิกฤดูร้อน 2024 โดยไม่ได้คำนึงถึงผลการแข่งขัน.
แอฟริกาคัพออฟเนชันส์ รุ่นอายุไม่เกิน 23 ปี 2023

แอฟริกาคัพออฟเนชันส์ รุ่นอายุไม่เกิน 23 ปี 2023  เป็นการแข่งขันฟุตบอลชิงแชมป์แห่งชาติแอฟริการุ่นอายุไม่เกิน 23 ปี ครั้งที่ 4 ซึ่งเป็นการแข่งขันฟุตบอลชิงแชมป์แห่งชาติแบบจำกัดอายุที่จัดแข่งขันทุก 4 ปี โดยสมาพันธ์ฟุตบอลแห่งแอฟริกา (CAF) สำหรับทีมชาติชายรุ่นอายุต่ำกว่า 23 ปี ของทวีปแอฟริกา โดยโมร็อกโกจะเป็นเจ้าภาพในเดือนมิถุนายน พ.ศ. 2566
เช่นเดียวกับครั้งก่อนหน้า ทัวร์นาเมนต์นี้ทำหน้าที่เป็นรอบคัดเลือกของทวีปแอฟริกาสำหรับการแข่งขันฟุตบอลโอลิมปิก โดยมี 3 ทีมอันดับแรกของทัวร์นาเมนต์ที่ผ่านเข้ารอบสำหรับการแข่งขันฟุตบอลชายโอลิมปิกฤดูร้อน 2024 ที่ปารีส
อียิปต์เป็นแชมป์ของการแข่งขันครั้งก่อน
การคัดเลือก.
โมร็อกโกผ่านเข้ารอบโดยอัตโนมัติในฐานะเจ้าภาพ ขณะที่อีก 7 โควตาที่เหลือจะถูกตัดสินโดยรอบคัดเลือก
ทีมที่ผ่านเข้ารอบ.
แปดทีมต่อไปนี้ผ่านการคัดเลือกสำหรับการแข่งขันรอบสุดท้าย
ฟุตบอลชิงแชมป์คอนคาแคฟ รุ่นอายุไม่เกิน 20 ปี 2022

การแข่งขันฟุตบอลชิงแชมป์คอนคาแคฟ รุ่นอายุไม่เกิน 20 ปี 2022 เป็นการแข่งขันฟุตบอลชิงแชมป์คอนคาแคฟ รุ่นอายุไม่เกิน 20 ปี ครั้งที่ 7 (จะเป็นครั้งที่ 28 หากรวมการแข่งขันทั้งหมด) การแข่งขันฟุตบอลชายระดับนานาชาติที่อายุต่ำกว่า 20 ปี จัดโดยสมาพันธ์ฟุตบอลอเมริกาเหนือ อเมริกากลาง และแคริบเบียน จัดขึ้นที่ประเทศฮอนดูรัส ในเมืองซานเปโดรซูลา และเตกูซิกัลปา
เมื่อวันที่ 16 กันยายน พ.ศ. 2564 มีการประกาศการแข่งขันรูปแบบใหม่ ได้แก่ สมาคมสมาชิก 16 แห่งที่อยู่อันดับ 1 ถึง 16 จะผ่านเข้ารอบสำหรับรอบแบ่งกลุ่ม ในขณะที่สมาคมสมาชิกที่เหลืออีก 19 สมาคม (อันดับที่ 17 และต่ำกว่าในการจัดอันดับทีมชาติเยาวชนชายอายุต่ำกว่า 20 ปีของคอนคาแคฟ) จะต้องลงเล่น ในการแข่งขันรอบคัดเลือกฟุตบอลชิงแชมป์คอนคาแคฟ รุ่นอายุไม่เกิน 20 ปี 2022 เพื่อผ่านเข้ารอบแพ้คัดออก การแข่งขันรอบคัดเลือกมีขึ้นระหว่างวันที่ 5 ถึง 13 พฤศจิกายน พ.ศ. 2564 ในเมืองซานโตโดมิงโก สาธารณรัฐโดมินิกัน
ซึ่งแตกต่างจากการแข่งขันครั้งก่อนหน้า การแข่งขันครั้งนี้ไม่ได้กำหนดเพียง 4 ทีมที่ตัวแทนคอนคาแคฟเพื่อเข้าแข่งขันฟุตบอลโลกเยาวชนอายุไม่เกิน 20 ปี 2023 ที่ประเทศอินโดนีเซีย แต่ยังรวมถึงเป็นตัวแทนคอนคาแคฟ 2 ทีม เพื่อเข้าแข่งขันในโอลิมปิกฤดูร้อน 2024 อีกด้วย
สหรัฐเป็นผู้ชนะเลิศของการแข่งขันครั้งก่อนหน้า เนื่องจากพวกเขาเป็นผู้ชนะใน ค.ศ. 2018 และใน ค.ศ. 2020 ถูกยกเลิกเนื่องจากการระบาดของโควิด-19 สหรัฐประสบความสำเร็จในการป้องกันตำแหน่งอีกครั้ง โดยเอาชนะมากที่สุดของทัวร์นาเมนต์ โดยชนะสาธารณรัฐโดมินิกัน 6–0 ในรอบชิงชนะเลิศ สำหรับตำแหน่งชนะเลิศคอนคาเคฟ รุ่นอายุไม่เกิน 20 ครั้งที่สาม
ยิมนาสติกสากลชิงแชมป์โลก 2022

การแข่งขันยิมนาสติกสากลชิงแชมป์โลก 2022  จะจัดขึ้นที่เมืองลิเวอร์พูล สหราชอาณาจักร ที่ลิเวอร์พูลอารีนา ตั้งแต่วันที่ 29 ตุลาคม - 6 พฤศจิกายน ค.ศ. 2022 สหราชอาณาจักรเคยเป็นเจ้าภาพจัดงานนี้ในปี ค.ศ. 1993 (เบอร์มิงแฮม), 2009 (ลอนดอน) และ 2015 (กลาสโกว์) เนื่องจากการรุกรานยูเครนของรัสเซีย นักกีฬาที่เป็นตัวแทนของสหพันธรัฐรัสเซียและเบลารุสถูกห้ามไม่ให้เข้าร่วมการแข่งขันชิงแชมป์รายการนี้
การแข่งขันชิงแชมป์โลกเป็นการคัดเลือกที่สำคัญสำหรับการแข่งขันกีฬาโอลิมปิกฤดูร้อน 2024 ที่ปารีส สามทีมแรกในรอบชิงชนะเลิศทั้งทีมชายและหญิงจะได้รับโควตา 5 ตำแหน่งสำหรับโอลิมปิกปารีส และผ่านเข้ารอบสำหรับการแข่งขันประเภททีมเช่นกัน
ประเทศที่เข้าร่วมแข่งขัน.
<templatestyles src="Div col/styles.css"/>
หมู่เกาะอาร์กติกของรัสเซีย

หมู่เกาะอาร์กติกของรัสเซีย เป็นกลุ่มเกาะและหมู่เกาะที่กระจัดกระจายไปทั่วมหาสมุทรอาร์กติก
ภูมิศาสตร์.
หมู่เกาะทั้งหมดตั้งอยู่ภายในวงกลมอาร์กติก และกระจัดกระจายไปตามทะเลชายขอบของมหาสมุทรอาร์กติก ได้แก่ ทะเลแบเร็นตส์ ทะเลคารา ทะเลลัปเตฟ ทะเลไซบีเรียตะวันออก ทะเลชุกชี และทะเลเบริง พื้นที่นี้ขยายออกไปประมาณ 7,000 กิโลเมตร (4,300 ไมล์) จากคาเรเลียทางตะวันตกไปยังคาบสมุทรชุกชีทางตะวันออก
เกาะที่ใหญ่ที่สุดของอาร์กติกคือเกาะเซเวอร์นี มีพื้นที่ประมาณ 48,904 ตารางกิโลเมตร (18,882 ตารางไมล์) เป็นเกาะที่ใหญ่เป็นอันดับสองของประเทศรัสเซียถัดจากเกาะซาฮาลิน และเป็นเกาะที่ใหญ่เป็นอันดับ 4 ในทวีปยุโรป
ประวัติศาสตร์.
จักรวรรดิรัสเซียอ้างสิทธิ์ในหมู่เกาะอาร์กติกทางเหนืออย่างเป็นทางการในบันทึกของรัฐบาลรัสเซียเมื่อวันที่ 20 กันยายน พ.ศ. 2459 ซึ่งครอบคลุมเกาะเฮนเรียตตา จีนเนตต์ เบนเนตต์ เฮรัลด์ เอดินีนี นิวไซบีเรีย แรงเกล โนวายาเซมลยา โคลเกฟ ไวกาค และ อื่น ๆ เมื่อวันที่ 15 เมษายน พ.ศ. 2469 สหภาพโซเวียตได้ยืนยันการอ้างสิทธิ์นี้อีกครั้ง
เส้นทางทะเลเหนือ

เส้นทางทะเลเหนือ ("Severnyy morskoy put", ย่อเป็น Севморпуть, "Sevmorput") เป็นเส้นทางเดินเรือที่กำหนดอย่างเป็นทางการโดยกฎหมายของประเทศรัสเซียว่าอยู่ทางตะวันออกของโนวายาเซมลยา และวิ่งเลียบชายฝั่งอาร์กติกของรัสเซียโดยเฉพาะ จากทะเลคาราผ่านไซบีเรียไปยังช่องแคบเบริง เส้นทางทั้งหมดอยู่ในน่านน้ำอาร์กติกและอยู่ในเขตเศรษฐกิจจำเพาะของรัสเซีย (EEZ) บริเวณนี้ไม่มีน้ำแข็งเพียงสองเดือนต่อปี เส้นทางโดยรวมบนฝั่งอาร์กติกของรัสเซียระหว่างนอร์ธเคปและช่องแคบแบริ่งถูกเรียกว่าสเส้นทางตะวันออกเฉียงเหนือ ซึ่งคล้ายกับเส้นทางตะวันตกเฉียงเหนือทางฝั่งแคนาดา
แม้ว่าเส้นทางตะวันออกเฉียงเหนือจะรวมทะเลอาร์กติกตะวันออกทั้งหมดและเชื่อมระหว่างมหาสมุทรแอตแลนติกและมหาสมุทรแปซิฟิก แต่เส้นทางทะเลเหนือไม่รวมทะเลแบเร็นตส์ ดังนั้นจึงไปไม่ถึงมหาสมุทรแอตแลนติก
การละลายของน้ำแข็งในแถบอาร์กติกมีแนวโน้มที่จะเพิ่มการจราจรและศักยภาพทางการค้าของเส้นทางทะเลเหนือ ตัวอย่างเช่นการศึกษาชิ้นหนึ่งชื่อโครงการ "การเปลี่ยนแปลงที่โดดเด่นในกระแสการค้าระหว่างเอเชียและยุโรป การเบี่ยงเบนทางการค้าภายในยุโรป การขนส่งทางเรือที่หนาแน่นในแถบอาร์กติก และการจราจรที่ลดลงอย่างมากในสุเอซ การเปลี่ยนแปลงทางการค้าที่คาดการณ์ไว้ยังบ่งบอกถึงแรงกดดันอย่างมากต่อผู้ที่ถูกคุกคามในระบบนิเวศของอาร์กติก"
ผลกระทบทางเศรษฐกิจ.
จำนวนครั้งในการผ่านต่อรัฐเจ้าของธง
สหพันธ์วอลเลย์บอลปากีสถาน

สหพันธ์วอลเลย์บอลปากีสถาน (PVF) เป็นองค์กรปกครองระดับชาติเพื่อพัฒนาและส่งเสริมกีฬาวอลเลย์บอลในประเทศปากีสถาน สหพันธ์ก่อตั้งขึ้นใน พ.ศ. 2498 และกิจกรรมวอลเลย์บอลในระดับชาติได้ดำเนินการอย่างเป็นระบบ สหพันธ์สังกัดสหพันธ์วอลเลย์บอลระหว่างประเทศ (FIVB) และสมาพันธ์วอลเลย์บอลเอเชีย (AVC)
สหพันธ์วอลเลย์บอลแห่งชาติฟิลิปปินส์

สหพันธ์วอลเลย์บอลแห่งชาติฟิลิปปินส์ (PNVF) หรือที่รู้จักในชื่อ วอลเลย์บอลฟิลิปปินส์ เป็นสมาคมกีฬาแห่งชาติสำหรับกีฬาวอลเลย์บอลในประเทศฟิลิปปินส์ ได้รับการยอมรับจากคณะกรรมการโอลิมปิกฟิลิปปินส์ (POC) สมาพันธ์วอลเลย์บอลเอเชีย (AVC) และสหพันธ์วอลเลย์บอลระหว่างประเทศ (FIVB)
สมาคมวอลเลย์บอลกาตาร์

สมาคมวอลเลย์บอลกาตาร์ (QVF) เป็นหน่วยงานกำกับดูแลกีฬาวอลเลย์บอลในประเทศกาตาร์
สมาคมวอลเลย์บอลกาตาร์ (QVA) เพิ่งจัดการประชุมสมัชชาใหญ่สามัญที่สำนักงานใหญ่ของสมาคมต่อหน้าสมาชิกสหพันธ์ทุกคน การประชุมหารือในหัวข้อสำคัญที่เกี่ยวข้องกับอนาคตของวอลเลย์บอลในประเทศกาตาร์
สหพันธ์วอลเลย์บอลศรีลังกา

สหพันธ์วอลเลย์บอลศรีลังกา (SLVF) เป็นหน่วยงานหลักด้านวอลเลย์บอลในประเทศศรีลังกา ซึ่งวอลเลย์บอลเป็นกีฬาประจำชาติ การแข่งขันวอลเลย์บอลได้รับการแนะนำให้รู้จักในประเทศศรีลังกา (ในขณะนั้นคือประเทศซีลอน) ใน ค.ศ. 1916 โดย อาร์. ดับบลิว. คาแมค จากนั้นเป็นผู้อำนวยการฝ่ายพลศึกษาที่ โคลัมโบ วาย.เอ็ม.ซี.เอ.
สหพันธ์สร้างขึ้นจากองค์กรในเครือ 99 แห่งและบริหารงานโดยคณะกรรมการกิตติมศักดิ์จำนวน 25 คน ประธานาธิบดีคนปัจจุบันของสหพันธ์คือ กาญจนา ชยรัตน์ ประธานสภาจังหวัดสบาราคามุวะ และเลขาธิการคนปัจจุบันคือ อ. ส. นาลกะ
นอกจากนี้ยังมีความร่วมมือระดับนานาชาติกับสหพันธ์วอลเลย์บอลนานาชาติและสมาพันธ์วอลเลย์บอลแห่งเอเชีย และยังได้รับการรับรองจากคณะกรรมการโอลิมปิกแห่งชาติศรีลังกา (NOC) ตั้งแต่ปี ค.ศ. 1980 สหพันธ์ได้เข้าร่วมการแข่งขันซีเนียร์แอนด์ยูธเมนแอนด์วีเมนชิงแชมป์เอเชียในปี พ.ศ. 2545 สหพันธ์ได้เป็นเจ้าภาพการแข่งขันวอลเลย์บอลเยาวชนหญิงแห่งเอเชียครั้งที่ 12 ในปี พ.ศ. 2557 เป็นเจ้าภาพการแข่งขันวอลเลย์บอลเยาวชนชายแห่งเอเชียครั้งที่ 10 และในปี พ.ศ. 2561 ได้เป็นเจ้าภาพการแข่งขันวอลเลย์บอลชิงแชมป์ถ้วยเอเชียครั้งที่ 1
สหพันธ์วอลเลย์บอลเวียดนาม

สหพันธ์วอลเลย์บอลเวียดนาม  เป็นองค์กรปกครองระดับชาติสำหรับกีฬาวอลเลย์บอลในประเทศเวียดนาม ก่อตั้งขึ้นเมื่อปี พ.ศ. 2504 และเป็นสมาชิกของเอฟไอวีบีมาตั้งแต่ปี พ.ศ. 2534 และยังเป็นสมาชิกสมาพันธ์วอลเลย์บอลเอเชียอีกด้วย สหพันธ์มีหน้าที่จัดการดูแลทีมวอลเลย์บอลชายทีมชาติเวียดนามและวอลเลย์บอลหญิงทีมชาติเวียดนาม
กล่องสุ่ม

ในวิดีโอเกม กล่องสุ่ม  คือสิ่งของสมมติในเกมที่ผู้เล่นสามารถนำไปแลกสิ่งของสมมติอื่นในเกม โดยของที่ได้รับจะมากจากการสุ่ม ของที่ได้รับอาจมีตั้งแต่อวตาร ตัวละคร ไปจนถึงอุปกรณ์ในเกม เช่นอาวุธและเกราะ กล่องสุ่มอาจเรียกได้ว่า "กาชา" (มาจากคำว่า "กาชาปอง" – แคปซูลของเล่น) ซึ่งเป็นระบบที่อยู่ในเกมกาชา
มหาสารานุกรมรัสเซีย

มหาสารานุกรมรัสเซีย (БРЭ, ทับศัพท์: "Bolshaya rossiyskaya entsiklopediya" หรือตามวิชาการ: "Bolšaja rossijskaja enciklopedija") เป็นสารานุกรมสากลของรัสเซีย มีจำนวน 36 เล่ม จัดพิมพ์ระหว่าง พ.ศ. 2547 ถึง 2560 โดยบอลชอยรอสซีสกายาเอนซีโคลปีเดียซึ่งเป็น โดยตีพิมพ์ภายใต้การอุปถัมภ์ของบัณฑิตยสถานวิทยาศาสตร์รัสเซีย หลังจากที่วลาดีมีร์ ปูติน ประธานาธิบดีรัสเซียลงนามในคำสั่งประธานาธิบดีหมายเลข 1156 ใน พ.ศ. 2545 ฉบับสมบูรณ์ได้รับการตีพิมพ์ใน พ.ศ. 2560
หัวหน้าบรรณาธิการของสารานุกรมคือยูรี โอซีปอฟ ประธานบัณฑิตยสถานวิทยาศาสตร์ กองบรรณาธิการมีสมาชิกบัณฑิตยสถานวิทยาศาสตร์มากกว่า 80 คน รวมถึงโจเรียซ์ อัลเฟรอฟ และ วีตาลี กีนซ์เบิร์ก ผู้ได้รับรางวัลโนเบล 
สารานุกรมเล่มแรกที่ตีพิมพ์ใน พ.ศ. 2547 อุทิศให้กับรัสเซีย 35 เล่มตีพิมพ์ระหว่าง พ.ศ. 2548 ถึง 2560 ครอบคลุมช่วงตั้งแต่ "А" ถึง "ยายา" (Яя) บัณฑิตยสถานวิทยาศาสตร์วางแผนที่จะตีพิมพ์ฉบับพิมพ์ที่อัปเดตทุก ๆ 5 ปี แม้ว่าจะไม่มีการตีพิมพ์หลังจากการตีพิมพ์ครั้งแรกก็ตาม
สารานุกรมได้รับการสนับสนุนจากรัฐบาลโดยมีเป้าหมายที่ชัดเจนในการแทนที่วิกิพีเดีย